title: Решение 2010/322/ОВППС на Съвета от 8 юни 2010 година за изменение и удължаване на срока на действие на Съвместно действие 2008/124/ОВППС относно мисията на Европейския съюз в областта на върховенството на закона в Косово, EULEX KOSOVO

text:
               11.6.2010

               BG

               Официален вестник на Европейския съюз

               L 145/13

         РЕШЕНИЕ 2010/322/ОВППС НА СЪВЕТА
   от 8 юни 2010 година
   за изменение и удължаване на срока на действие на Съвместно действие 2008/124/ОВППС относно мисията на Европейския съюз в областта на върховенството на закона в Косово (1), EULEX KOSOVO
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 него,
   като има предвид, че:

               (1)

               На 4 февруари 2008 г. Съветът прие Съвместно действие 2008/124/ОВППС (2). Съвместното действие се прилага до 14 юни 2010 г.

               (2)

               На 9 юни 2009 г. Съветът прие Съвместно действие 2009/445/ОВППС (3), с което се изменя Съвместно действие 2008/124/ОВППС, като се увеличава референтната финансова сума, предназначена за покриване на разходите, свързани с мисията до изтичането на срока на действие на Съвместно действие 2008/124/ОВППС.

               (3)

               На 28 май 2010 г. Комитетът по политика и сигурност препоръча удължаването на срока на действие на Съвместно действие 2008/124/ОВППС за период от две години и на референтната финансова сума от 265 000 000 EUR до 14 октомври 2010 г.

               (4)

               Структурата на командване и контрол на EULEX KOSOVO следва да не засяга договорните отговорности на ръководителя на мисията към Европейската комисия относно изпълнението на бюджета.

               (5)

               EULEX KOSOVO ще се провежда в обстановка, която би могла да се влоши и да навреди на целите на общата външна политика и политика на сигурност, посочени в член 21 от Договора.

               (6)

               Съвместно действие 2008/124/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/124/ОВППС се изменя, както следва:

               1.

               Член 7, параграф 2 се заменя със следното:
               „2.   Командващият гражданските операции осъществява командването и контрола на EULEX KOSOVO на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност (ВП).“;

               2.

               Член 9, параграфи 3, 4 и 5 се заменят със следното:
               „3.   EULEX KOSOVO може също да назначава, според необходимостта, международен граждански личен състав и местен персонал на договорна основа, ако необходимите функции не са осигурени от личния състав, командирован от държавите-членки. По изключение, в надлежно обосновани случаи, когато няма квалифицирани кандидатури от държавите-членки, на работа на договорна основа могат съответно да бъдат наемани граждани на участващи трети държави.
               4.   Целият личен състав изпълнява задълженията си и действа в интерес на мисията. Целият личен състав спазва принципите и минималните изисквания за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (4).

               3.

               Член 11, параграфи 2, 3 и 4 се заменят със следното:
               „2.   Под отговорността на Съвета и на ВП КПС упражнява политическия контрол и стратегическото ръководство на EULEX KOSOVO.
               3.   Както е предвидено също така в член 7, командващият гражданските операции, под политическия контрол и стратегическото ръководство на КПС и под общото ръководство на ВП, е командващ EULEX KOSOVO на стратегическо равнище и като такъв издава инструкции на ръководителя на мисията и му предоставя съвети и техническа помощ.
               4.   Командващият гражданските операции докладва на Съвета чрез ВП.“

               4.

               Член 12, параграфи 1 и 2 се заменят със следното:
               „1.   КПС, под отговорността на Съвета и на ВП, упражнява политическия контрол и стратегическото ръководство на EULEX KOSOVO.
               2.   Съветът оправомощава КПС да взема необходимите решения за тази цел в съответствие с член 38, трета алинея от Договора. Оправомощаването обхваща правомощието да изменя OPLAN и веригата на командване. То включва и правомощия за вземане на последващи решения за назначаване на ръководител на мисията. Съветът, по препоръка на ВП, взема решения относно целите и прекратяването на EULEX KOSOVO.“

               5.

               Член 13, параграф 4 се заменя със следното:
               „4.   Подробни договорености за участието на трети държави се установяват в споразумение, което се сключва в съответствие с член 37 от Договора и член 218 от Договора за функционирането на Европейския съюз. Когато ЕС и трета държава сключат споразумение, установяващо рамка за участието на тази трета държава в операции на ЕС по управление на кризи, разпоредбите на това споразумение се прилагат в контекста на EULEX KOSOVO.“

               6.

               В член 16 параграфи 1 и 2 се заменят със следното:
               „1.   Референтната финансова сума, предназначена за покриване на разходите на EULEX KOSOVO до 14 октомври 2010 г., е в размер на 265 000 000 EUR.
               Съветът определя референтната финансова сума за EULEX KOSOVO за следващите периоди.
               2.   Всички разходи се управляват в съответствие с правилата и процедурите, приложими за общия бюджет на ЕС.“

               7.

               Член 17 се заличава.

               8.

               Член 18 се заменя със следното:
               „Член 18
               Предоставяне на класифицирана информация
               1.   ВП е упълномощен да предоставя на Организацията на обединените нации, НАТО/КФОР и други трети страни, асоциирани с настоящото съвместно действие, класифицирана информация и документи на ЕС, създадени за целите на EULEX KOSOVO, до съответното ниво на класификация за всеки от тях и в съответствие с Решение 2001/264/ЕО. За улеснение на това на местно равнище се изготвят технически договорености.
               2.   В случай на конкретна и непосредствена оперативна необходимост ВП се упълномощава също така да предоставя на компетентните местни органи класифицирана информация на ЕС и документи с ниво на класификация до „RESTREINT UE“, изготвени за целите на EULEX KOSOVO, в съответствие с Решение 2001/264/ЕО. Във всички останали случаи тези информация и документи се предоставят на компетентните местни органи в съответствие с процедурите, съответстващи на степента на сътрудничество на тези органи с ЕС.
               3.   ВП е упълномощен да предоставя на Организацията на обединените нации, НАТО/КФОР, на други трети страни, асоциирани с настоящото съвместно действие, и на съответните местни органи некласифицирани документи на ЕС, свързани с разискванията на Съвета относно EULEX KOSOVO, които са обхванати от задължението за професионална тайна в съответствие с член 6, параграф 1 от Процедурния правилник на Съвета (5).

               9.

               Член 19 се заменя със следното:
               „Член 19
               Преглед
               Съветът преценява, не по-късно от 6 месеца преди изтичането на срока на действие на настоящото съвместно действие, дали срокът на действие на EULEX KOSOVO следва да бъде удължен.“

               10.

               Член 20, втора алинея се заменя със следното:
               „Срокът му на действие изтича на 14 юни 2012 г.“

         Член 2
   Настоящото решение влиза в сила в деня на приемането му.

      Съставено в Люксембург на 8 юни 2010 година.

            За Съвета

            Председател

         E. SALGADO

      (1)  Съгласно Резолюция 1244 (1999) на Съвета за сигурност на Организацията на обединените нации.

      (2)  ОВ L 42, 16.2.2008 г., стр. 92.

      (3)  ОВ L 148, 11.6.2009 г., стр. 33.

      (4)  ОВ L 101, 11.4.2001 г., стр. 1.“

      (5)  Решение 2009/937/ЕС на Съвета от 1 декември 2009 г. за приемане на процедурен правилник на Съвета (ОВ L 325, 11.12.2009 г., стр. 35).“


title: Решение 2013/660/ОВППС на Съвета от 15 ноември 2013 година за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)

text:
               16.11.2013

               BG

               Официален вестник на Европейския съюз

               L 306/17

         РЕШЕНИЕ 2013/660/ОВППС НА СЪВЕТА
   от 15 ноември 2013 година
   за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/389/ОВППС (1). Срокът на действие на това решение изтича на 15 юли 2014 г.

               (2)

               На 9 юли 2013 г. Съветът прие Решение 2013/367/ОВППС (2), което измени Решение 2012/389/ОВППС и удължи периода, обхванат от финансовата референтна сума, до 15 ноември 2013 г.

               (3)

               Решение 2012/389/ОВППС следва да бъде изменено, за да се предвиди нова финансова референтна сума за периода от 16 ноември 2013 г. до 15 юли 2014 г.

               (4)

               EUCAP NESTOR ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Член 13, параграф 1 от Решение 2012/389/ОВППС се заменя със следното:

      „1.   Референтната сума, предназначена за покриване на свързаните с EUCAP NESTOR разходи за периода от 16 юли 2012 г. до 15 ноември 2013 г., е в размер на 22 880 000 EUR.
      Референтната сума, предназначена за покриване на разходите на EUCAP NESTOR за периода от 16 ноември 2013 г. до 15 юли 2014 г., е 11 950 000 EUR.“

   Член 2
   Настоящото решение влиза в сила в деня на приемането му.

      Съставено в Брюксел на 15 ноември 2013 година.

            За Съвета

            Председател

         R. ŠADŽIUS

      (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 187, 17.7.2012 г., стр. 40).

      (2)  Решение 2013/367/ОВППС на Съвета от 9 юли 2013 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 189, 10.7.2013 г., стр. 12).


title: Решение на Съвета от 17 декември 1999 година относно сключването на Споразумение под формата на размяна на писма между Европейската общност и Република Тунис по отношение на договореностите за внос в Общността на необработено маслиново масло с произход от Тунис

text:
               11/ 20

               BG

               Официален вестник на Европейския съюз

               103

         31999D0873

               L 340/106

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 17 декември 1999 година
   относно сключването на Споразумение под формата на размяна на писма между Европейската общност и Република Тунис по отношение на договореностите за внос в Общността на необработено маслиново масло с произход от Тунис
   (1999/873/EО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея от него,
   като взе предвид предложението на Комисията,
   като има предвид, че:

               (1)

               Между Европейската общност и Република Тунис е договорено споразумение под формата на размяна на писма, с което се удължава срока на договореностите за вноса в Общността на необработено маслиново масло, с произход от Тунис за периода от 1 януари до 31 декември 2000 г., както е посочено в член 3 от Протокол 1 към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (1);

               (2)

               това споразумение следва да бъде одобрено от името на Общността,

         РЕШИ:
   Член 1
   Одобрява от името на Общността споразумението под формата на размяна на писма между Европейската общност и Република Тунис по отношение на договореностите за внос в Общността на необработено маслиново масло с произход от Тунис.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лице, упълномощено да подпише споразумението, от името на Общността.

      Съставено в Брюксел на 17 декември 1999 година.

            За Съвета

            Председател

         K. HEMILÄ

      (1)  ОВ L 97, 30.3.1998 г., стр. 1.


title: Решение на Съвета от 6 март 1995 година за сключване на Споразумение под формата на размяна на писма за изменение на Споразумението за сътрудничество между Европейската икономическа общност и Йеменската арабска република

text:
Важна правна забележка

|

31995D0067

Официален вестник n° L 057 , 15/03/1995 стр. 0077 - 0077 специално чешко издание глава 11 том 21 стр. 561  - 561 специално испанско издание глава 11 том 21 стр. 561  - 561 специално унгарско издание глава 11 том 21 стр. 561  - 561 специално литвийско издание глава 11 том 21 стр. 561  - 561 LV.ES глава 11 том 21 стр. 549  - 549 MT.ES глава 11 том 21 стр. 561  - 561 PL.ES глава 11 том 21 стр. 561  - 561 SK.ES глава 11 том 21 стр. 561  - 561 специално словенско издание глава 11 том 21 стр. 561  - 561

		19950306Решение на Съветаот 6 март 1995 годиназа сключване на Споразумение под формата на размяна на писма за изменение на Споразумението за сътрудничество между Европейската икономическа общност и Йеменската арабска република(95/67/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 113 и 113ш във връзка с член 228, параграф 2, първо изречение и член 228, параграф 3 от него,като взе предвид предложението на Комисията [1],като взе предвид становището на Европейския парламент [2],като има предвид, че в съответствие с член 130 от Договора политиката на Общността в сферата на сътрудничеството за развитие следва да насърчава устойчивото икономическо и социално развитие на развиващите се страни, тяхното гладко и постепенно интегриране в световната икономика и кампанията срещу бедността в тези страни;като има предвид, че в резултат на обединяването на Йеменската арабска република и Народнодемократична република Йемен за формиране на Република Йемен, е необходимо да се промени Споразумението за сътрудничество между Европейската икономическа общност и Йеменската арабска република [3];като има предвид, че за тази цел са проведени преговори с Република Йемен и те са довели до споразумение под формата на размяна на писма и че е в интерес на Общността да го одобри,РЕШИ:Член 1Споразумението под формата на размяна на писма за изменение на Споразумението за сътрудничество между Европейската икономическа общност и Йеменската арабска република се одобрява от името на Европейската общност.Текстът на споразумението под формата на размяна на писма е приложен към настоящото решение.Член 2Председателят на Съвета е упълномощен да определи лицата, които са оправомощени да подпишат споразумението под формата на размяна на писма, посочено в член 1, за да обвържат Общността.Съставено в Брюксел на 6 март 1995 година.За СъветаПредседателA. Juppé[1] ОВ С 310, 16.11.1993 г., стр. 19.[2] ОВ С 128, 9.5.1994 г., стр. 525.[3] ОВ L 26, 31.1.1985 г., стр. 2.--------------------------------------------------


title: Решение на Съвета от 9 юни 2016 година за назначаване на член и заместник-член на Консултативния комитет за координация на системите за социална сигурност от Словакия

text:
               14.6.2016

               BG

               Официален вестник на Европейския съюз

               C 212/3

         РЕШЕНИЕ НА СЪВЕТА
   от 9 юни 2016 година
   за назначаване на член и заместник-член на Консултативния комитет за координация на системите за социална сигурност от Словакия
   (2016/C 212/04)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), и по-специално член 75 от него,
   като взе предвид списъците с кандидатури, представени на Съвета от правителствата на държавите членки,
   като има предвид, че:

               (1)

               С решението си от 13 октомври 2015 г. (2) Съветът назначи членовете и заместник-членовете на Консултативния комитет за координация на системите за социална сигурност за периода от 20 октомври 2015 г. до 19 октомври 2020 г.

               (2)

               Правителството на Словакия предложи допълнителни кандидатури за два свободни поста.

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-член на Консултативния комитет за координация на системите за социална сигурност от 20 октомври 2015 г. до 19 октомври 2020 г.:
   I.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Словакия

               Г-жа Miriam ŠPÁNIKOVÁ

               Г-н Peter MOLNÁR

         Член 2
   Съветът ще назначи по-късно членовете и заместник-членовете, които още не са определени.
   Член 3
   Настоящото решение влиза в сила в деня на приемането му.

      Съставено в Люксембург на 9 юни 2016 година.

            За Съвета

            Председател

         G.A. VAN DER STEUR

      (1)  ОВ L 166, 30.4.2004 г., стр. 1.

      (2)  Решение на Съвета от 13 октомври 2015 г. за назначаване на членовете и заместник-членовете на Консултативния комитет за координация на системите за социална сигурност (ОВ C 341, 16.10.2015 г., стр. 4).


title: 2009/452/ЕО: Решение на Комисията от 11 юни 2009 година за прекратяване на процедурата срещу субсидиранe във връзка с вноса на метален натрий с произход от Съединените американски щати

text:
               12.6.2009

               BG

               Официален вестник на Европейския съюз

               L 149/74

      РЕШЕНИЕ НА КОМИСИЯТА

   от 11 юни 2009 година
   за прекратяване на процедурата срещу субсидиранe във връзка с вноса на метален натрий с произход от Съединените американски щати
   (2009/452/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност (1) (наричан по-долу „основният регламент“), и по-специално член 14 от него,
   след консултации с консултативния комитет,
   като има предвид, че:
   1.   ПРОЦЕДУРА

   1.1.   Образуване на процедура

               (1)

               На 23 юли 2008 г. Комисията образува с известие, публикувано в Официален вестник на Европейския съюз
                   (2) (наричано по-долу „известието за образуване на процедура“), процедура срещу субсидиранe във връзка с внос в Общността на натрий в насипно състояние с произход от Съединените американски щати (наричани по-долу „САЩ“), обикновено деклариран под код по КН ex 2805 11 00 (наричан по-долу „разглежданият продукт“).

               (2)

               Процедурата бе образувана след подаването на жалба на 10 юни 2008 г. от единствения производител в Общността Métaux Spéciaux (MSSA SAS) (наричан по-долу „жалбоподателят“).

               (3)

               На 23 юли 2008 г. Комисията започна антидъмпингово разследване във връзка с вноса на същия продукт с произход от САЩ (3). Това разследване приключи с Решение 2009/453/ЕО на Комисията (4).

         1.2.   Засегнати страни и проверки на място

               (4)

               Преди започването на процедурата и в съответствие с член 10, параграф 9 от Регламент (ЕО) № 2026/97 Комисията съобщи на представителите на САЩ, че е получила надлежно документирана жалба, според която субсидираният внос на натрий в насипно състояние с произход от САЩ е нанесъл значителна вреда на промишлеността на Общността. Представителите на САЩ бяха поканени на консултации с цел изясняване на положението по отношение на съдържанието на жалбата и постигане на взаимно приемливо решение. Представителите на САЩ приеха предложението за консултации и те се проведоха на 11 юли 2008 г. По време на консултациите не се стигна до взаимно приемливо решение. Въпреки това коментарите, направени от представителите на САЩ във връзка със съдържащите се в жалбата твърдения, относно налагането на изравнителни мерки по отношение на твърдяното субсидиране, бяха надлежно отбелязани.

               (5)

               Комисията уведоми официално жалбоподателя, единствения известен износител/производител в САЩ, вносителите и потребителите, за които е известно, че са засегнати, както и представителите на САЩ за образуването на процедурата. На заинтересованите страни бе предоставена възможност да изразят становищата си в писмен вид и да поискат изслушване в рамките на определения в известието за образуване на процедурата срок.

               (6)

               Комисията изпрати въпросници на всички страни, за които е известно, че са засегнати, и получи отговори от представителите на САЩ, от единствения производител износител в САЩ (наричан по-долу „оказалият съдействие производител износител“), от жалбоподателя и от трима потребители от Общността.

               (7)

               Комисията изиска и провери цялата информация, която счете за необходима за определяне на субсидирането, произтичащата вреда и интереса на Общността.

               (8)

               Бяха извършени проверки на място в помещенията на следния представител на САЩ:

                           —

                           New York Power Authority (NYPA), White Plains, New York

               (9)

               Бяха извършени проверки на място и в помещенията на следните дружества:

                              Производител от Общността:

                                       —

                                       Métaux Spéciaux (MSSA SAS), Saint-Marcel, Франция

                              Производител износител в САЩ:

                                       —

                                       DuPont Reactive Metals (DuPont), Niagara Falls, New York и E. I. DuPont De Nemours and Company, Wilmington, Delaware

                              Потребители в Общността:

                                       —

                                       Rohm and Haas Europe Sàrl, Morges, Швейцария

                                       —

                                       Evonik Degussa GmbH, Frankfurt, Германия.

         1.3.   Период на разследване и разглеждан период

               (10)

               Разследването на субсидирането и вредата обхвана периода от 1 юли 2007 г. до 30 юни 2008 г. (наричан по-долу „период на разследването“ или „ПР“). Проучването на тенденциите, имащи отношение към оценката на вредата, обхвана периода от 1 януари 2005 г. до края на периода на разследване (наричан по-долу „разглежданият период“).

         2.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (11)

               С писмо до Комисията от 1 април 2009 г. жалбоподателят официално оттегли своята жалба. Според жалбоподателя оттеглянето на жалбата е продиктувано от промяна в обстоятелствата.

               (12)

               В съответствие с член 14, параграф 1 от основния регламент при оттегляне на жалбата процедурата може да бъде прекратена, освен когато това прекратяване не би било в интерес на Общността.

               (13)

               Комисията прецени, че настоящата процедура следва да бъде прекратена, тъй като при разследването не бяха приведени никакви доводи, които да показват, че такова прекратяване не би било в интерес на Общността. Заинтересованите страни бяха съответно информирани и им беше предоставена възможност да направят коментар. Не бяха получени обаче никакви коментари, които да сочат, че това прекратяване не би било в интерес на Общността.

               (14)

               Следователно Комисията стигна до заключение, че процедурата срещу субсидиране във връзка с вноса в Общността на натрий в насипно състояние с произход от САЩ следва да бъде прекратена без налагане на изравнителни мерки,

         РЕШИ:
   Член единствен
   Процедурата срещу субсидиране във връзка с вноса на натрий в насипно състояние, попадащ под код по КН ex 2805 11 00, с произход от Съединените американски щати, се прекратява.

      Съставено в Брюксел на 11 юни 2009 година.

            За Комисията

         Catherine ASHTON

            Член на Комисията

      (1)  ОВ L 288, 21.10.1997 г., стр. 1.

      (2)  ОВ С 186, 23.7.2008 г., стр. 35.

      (3)  ОВ С 186, 23.7.2008 г., стр. 32.

      (4)  Вж. стр. 76 от настоящия брой на Официален вестник.


title: Решение на Съвета от 22 ноември 1984 година относно сключване на Споразумение под формата на размяна на писма между Европейската икономическа общност и правителството на Австралия, свързано със Споразумението между Австралия и Общността относно сиренето

text:
Важна правна забележка

|

31984D0560

Официален вестник n° L 308 , 27/11/1984 стр. 0054 - 0054 специално финландско издание: глава 11 том 11 стр. 0157  специално испанско издание: глава 11 том 21 стр. 0086  специално шведско издание: глава 11 том 11 стр. 0157  специално португалско издание глава 11 том 21 стр. 0086  специално чешко издание глава 03 том 06 стр. 129  - 129 специално испанско издание глава 03 том 06 стр. 129  - 129 специално унгарско издание глава 03 том 06 стр. 129  - 129 специално литвийско издание глава 03 том 06 стр. 129  - 129 LV.ES глава 03 том 06 стр. 129  - 129 MT.ES глава 03 том 06 стр. 129  - 129 PL.ES глава 03 том 06 стр. 129  - 129 SK.ES глава 03 том 06 стр. 129  - 129 специално словенско издание глава 03 том 06 стр. 129  - 129

		19841122Решение на Съветаот 22 ноември 1984 годинаотносно сключване на Споразумение под формата на размяна на писма между Европейската икономическа общност и правителството на Австралия, свързано със Споразумението между Австралия и Общността относно сиренето(84/560/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид предложението на Комисията,като има предвид, че по време на търговските преговори във връзка с Общото споразумение за митата и търговията (ГАТТ) Общността е сключила с Австралия споразумение относно сиренето [1];като има предвид, че с оглед постигане на целите на споразумението някои от разпоредбите в него следва да се изменят;като има предвид, че Комисията е започнала преговори с Австралия по този въпрос и е постигнала задоволително споразумение с тази държава,РЕШИ:Член 1Споразумението под формата на размяна на писма между Европейската икономическа общност и правителството на Австралия, свързано със споразумението между Австралия и Общността относно сиренето, се приема от страна на Общността с настоящото решение.Текстът на споразумението е приложен към настоящото решение.Член 2Председателят на Съвета е упълномощен да определи лицето, което има право да подпише споразумението с цел да обвърже Общността.Съставено в Брюксел на 22 ноември 1984 година.За СъветаПредседателJ. Bruton[1] ОВ L 71, 17.3.1980 г., стр. 154.--------------------------------------------------


title: 2009/708/ЕО: Решение на Комисията от 19 август 2009 година за отмяна на Решение 2007/424/ЕО за поемане на гаранции, предложени във връзка с антидъмпинговата процедура относно вноса на приготвена или консервирана сладка царевица на зърна с произход от Тайланд

text:
               18.9.2009

               BG

               Официален вестник на Европейския съюз

               L 246/29

      РЕШЕНИЕ НА КОМИСИЯТА

   от 19 август 2009 година
   за отмяна на Решение 2007/424/ЕО за поемане на гаранции, предложени във връзка с антидъмпинговата процедура относно вноса на приготвена или консервирана сладка царевица на зърна с произход от Тайланд
   (2009/708/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („основния регламент“), и по-специално членове 8 и 9 от него,
   след консултация с Консултативния комитет,
   като има предвид, че:
   A.   СЪЩЕСТВУВАЩИ МЕРКИ

               (1)

               През юни 2007 г. с Регламент (ЕО) № 682/2007 (2) Съветът наложи окончателно антидъмпингово мито върху вноса на някои видове готова или консервирана сладка царевица на зърна с произход от Тайланд („разглеждания продукт“). Регламент (ЕО) № 682/2007 бе изменен с Регламент (ЕО) № 954/2008 на Съвета (3) с оглед на митото, наложено на едно дружество и на „всички други дружества“.

               (2)

               С Решение 2007/424/ЕО (4) Комисията прие ценовите гаранции, предложени от двама производители износители, а именно Sun Sweet Co., Ltd („Sun Sweet“) и Malee Sampran Public Co., Ltd („Malee“).

         Б.   НАРУШЕНИЯ НА ГАРАНЦИЯТА

   1.   Задължения, заложени в гаранцията

               (3)

               По отношение на Sun Sweet се посочва, че съгласно гаранцията дружеството се е съгласило да спазва редица задължения, като, inter alia, да не издава, в рамките на една календарна година, фактури по гаранцията на клиенти от Общността, на които продава други продукти, за да се намали опасността от кръстосана компенсация.

               (4)

               Наред с това, като не се накърнява посочената по-горе клауза, дружеството се е съгласило да не реализира някои продажби съгласно условията на гаранцията и други със заплащане на антидъмпингово мито, докато количественият таван не бъде достигнат.

               (5)

               Освен това дружеството се е съгласило да не заобикаля гаранцията посредством, inter alia, участие в търговска схема, водеща до риск от заобикаляне.

               (6)

               Условията на гаранцията също така задължават дружеството да предоставя редовно на Комисията подробна информация под формата на тримесечни доклади за продажбите си на разглеждания продукт в Европейската общност.

               (7)

               За да осигури спазването на гаранцията, дружеството пое задължението да разреши достъп до всички свои помещения за проверки на място с цел установяване на точността и верността на данните, предоставени в посочените тримесечни доклади, както и да предоставя всяка информация, която Комисията сметне за необходима.

               (8)

               Наред с това приемането на гаранцията от Европейската комисия е основано на доверие и всяко действие, което би нарушило установените отношения на доверие с Европейската комисия, обосновава незабавно оттегляне на гаранцията.

               (9)

               Освен това всяка промяна в обстоятелствата, настъпила през периода на прилагането на гаранцията, в сравнение с обстоятелствата, преобладаващи в момента на приемане на гаранцията, които са повлияли вземането на решение гаранцията да бъде приета, може да доведе до оттегляне от гаранцията от страна на Европейската комисия.

         2.   Проверка на място

               (10)

               Във връзка с това и успоредно с посещението, проведено в рамките на частичното междинно преразглеждане, ограничено до формата на мярката, започнато на 16 септември 2008 г. (5), бе проведена проверка на място в помещенията на Sun Sweet.

               (11)

               При проверката на място бяха установени редица нарушения на гаранцията.

         а)   Промяна в схемите на търговия

               (12)

               Проверката на място разкри, че дружеството е променило схемата на търговия с Европейската общност след налагането на антидъмпингови мерки, поне що се отнася до един клиент, представляващ основна част от оборота на дружеството от разглеждания продукт. По време на първоначалния период на разследване („първоначалния ПР“) дружеството е доставяло разглеждания продукт на този клиент само в Германия. През 2008 г. над една трета от продажбите на разглеждания продукт дружеството е доставяло на посочения клиент в Русия.

               (13)

               Подобна промяна в схемата на търговия има отражение на гаранцията, доколкото създава сериозен риск от кръстосана компенсация, т.е. пратките до Русия могат да бъдат продавани на изкуствено занижени цени с цел компенсиране на минималните цени, които трябва да бъдат спазвани за продажби в Общността.

               (14)

               Наред с това също толкова важно е наложилото се заключение, че предвид промяната в схемата на търговия по време на прилагането на гаранцията настоящите обстоятелства се различават от тези, преобладаващи в момента на приемане на гаранцията, обосновали решението за приемане на гаранцията. Постоянна практика за Комисията е да не приема гаранции, ако съществува твърде висок риск от кръстосана компенсация.

         б)   Продажба на разглеждания продукт заедно с други продукти

               (15)

               Проверката установи, че дружеството е нарушило клаузата на гаранцията за кръстосана компенсация, като е издавало фактури по гаранцията за продажбата на обхванатия от нея продукт на клиент от Общността, на който са продавани и други продукти през същата календарна година.

         в)   Продажби извън обхвата на гаранцията преди достигане на количествения таван

               (16)

               Освен това бе установено, че дружеството е избрало да продава продукта, обхванат от гаранцията, на поне трима клиенти извън обхвата на гаранцията, преди количественият таван да бъде достигнат. В някои от тези обичайни търговски фактури фигурира изречението „стоки, предмет на гаранция, както подробно е изложено в Официален вестник на Европейския съюз“. Това изречение въвежда в заблуда и може да доведе до несъбиране на антидъмпингови мита за този внос от страна на митническите органи.

               (17)

               Освен това някои от тези продажби не са били отразени в тримесечните доклади.

         г)   Редица грешки в докладите по гаранцията

               (18)

               Независимо от факта, че през февруари 2008 г. дружеството е било уведомено, че докладите по гаранцията съдържат нередности, по-специално що се отнася до отчетените количества, обменни ставки и стойности по фактурите, бе установено, че в докладите все още има редица грешки, които не позволяват извършването на адекватен мониторинг на гаранцията.

         3.   Причини за оттегляне на приемането на гаранцията

               (19)

               С оглед на изложеното по-горе се прави следното заключение:

               (20)

               Промяната в схемата на търговия след налагането на мерки доведе до сериозен риск от кръстосана компенсация, който вече не позволява на Комисията да осъществява ефективен мониторинг на гаранцията. Тази промяна в схемата на търговия се счита за съществена промяна в обстоятелствата в сравнение с тези, преобладаващи в момента на приемане на гаранцията.

               (21)

               Клаузата на гаранцията за кръстосана компенсация е била нарушена, тъй като в рамките на една календарна година дружеството е продавало на един и същ клиент както продукта, обхванат от гаранцията, така и други продукти, но е продължило да издава фактури по гаранцията за обхванатия от нея продукт.

               (22)

               Реализирането на продажби на някои клиенти извън обхвата на гаранцията, преди количественият таван да бъде достигнат, също представлява нарушение на гаранцията.

               (23)

               Освен това дружеството не е предоставило тримесечни доклади, които да са изчерпателни и верни по отношение на всички данни.

               (24)

               Въпреки че при разследването не се установи, че продажбите са били осъществени на цени, по-ниски от минималната вносна цена, редицата други нарушения на гаранцията, посочени по-горе, не позволиха на Комисията да осъществи ефективен мониторинг на гаранцията и подкопаха отношенията на доверие, които бяха в основата на приемането на гаранцията.

         4.   Коментари в писмена форма

               (25)

               Във връзка с промяната в схемата на търговия и нарастващия риск от заобикаляне на мерките вследствие на подобна промяна дружеството посочи, че не е имало намерение да наруши гаранцията и че не е внесло промяна в схемата на търговия, за да заобиколи условията на гаранцията. Наред с това добави, че не е имало кръстосана компенсация.

               (26)

               В отговор на този довод следва да се посочи, че в действителност няма доказателства за преднамерено нарушаване на ценовата гаранция. Промяната в схемата на търговия сама по себе си обаче представлява сериозен риск от кръстосана компенсация, независимо от причината за нейното възникване. Дългогодишна практика на Комисията е да не приема ценови гаранции, ако съществува твърде висок риск от кръстосана компенсация. Вследствие на това, ако през периода на прилагане на гаранцията в схемата на търговия настъпи подобна промяна, сама по себе си тази промяна е достатъчна Комисията да оттегли гаранцията, тъй като това прави адекватния мониторинг на гаранцията неползотворен, независимо дали действително е имало кръстосана компенсация или не.

               (27)

               Следователно представените в тази връзка от дружеството доводи не променят становището на Комисията за това, че промяната в схемата на търговия е създала сериозен риск от кръстосана компенсация.

               (28)

               Дружеството заяви още, че неправилно е разбрало условията на гаранцията при продажба на разглеждания продукт заедно с други продукти и при продажба извън рамките на гаранцията, преди количественият таван да бъде достигнат. То подчерта също така, че тези практики са се отнасяли само до малко количество продукти и са били незабавно преустановени.

               (29)

               Освен това дружеството заяви, че грешките в докладите по гаранцията са били с ограничено значение и са се дължали основно на печатни грешки, които дружеството се е опитало да поправи в рамките на своите възможности по време на посещението на място. Оттегляне на гаранцията не би дало възможност на дружеството да подобри своите практики на докладване и да коригира установените по време на проверката недостатъци. Наред с това дружеството изтъкна, че всяко тримесечие Комисията е изпращала електронно писмо, в което е посочвала, че в електронната версия на доклада не е открита грешка, и подчерта, че основната клауза на гаранцията, а именно спазването на минималната цена, никога не е била нарушавана.

               (30)

               В отговор на тези коментари трябва да се подчертае, че по изключение още през 2007 г. Комисията даде възможност на всички дружества, предложили гаранция, да получат подробна информация и обучение във връзка с функционирането на гаранциите и задълженията на дружествата.

               (31)

               Освен това следва да се подчертае, че спазването на минималната цена е в действителност основен елемент на една ценова гаранция, но не и единственият. Също толкова важно е да се спазват и останалите задължения, в това число задължението за предоставяне на доклади за продажбите, които да са пълни, изчерпателни и верни по отношение на всички данни, за да дадат възможност за осъществяване на адекватен мониторинг от страна на Комисията. Електронното писмо за потвърждение, посочено от дружеството, е автоматично съобщение, в което се потвърждава, че структурата на доклада е в съответствие с техническите спецификации, изложени в приложението към текста на гаранцията. Както изрично е посочено в същото приложение, това писмо не е потвърждение за вярност по същество.

               (32)

               Следователно представените в тази връзка от дружеството аргументи не променят становището на Комисията за това, че редицата нарушения на гаранцията я правят неприложима и са достатъчно условие приемането на гаранцията да бъде оттеглено.

         В.   ПРАКТИЧЕСКА ОСЪЩЕСТВИМОСТ

               (33)

               По отношение на двете приети предложения за гаранция трябва също да се посочи, че частичното междинно преразглеждане, ограничено до формата на мерките, разкри, че гаранциите в настоящия си вид, а именно с фиксирана минимална цена, вече не са целесъобразни да компенсират вредните последици от дъмпинга и че няма възможност за индексиране на минималните вносни цени, за да се преодолее този проблем (6).

         Г.   ОТТЕГЛЯНЕ НА ПРИЕМАНЕТО НА ГАРАНЦИЯТА

               (34)

               Въз основа на изложеното по-горе и в съответствие с приложимите клаузи от разглежданите гаранции, които дават право на Комисията да оттегли едностранно приемането на гаранциите, Комисията реши да оттегли приемането и на двете гаранции.

         Д.   ОТМЯНА НА РЕШЕНИЕ 2007/424/ЕО

               (35)

               С оглед на изложеното по-горе Решение 2007/424/ЕО за приемане на гаранциите от Sun Sweet Co., Ltd. и Malee Sampran Public Co., Ltd следва да бъде отменено. В съответствие с това следва да се прилага окончателното антидъмпингово мито, наложено с член 1, параграф 2 от Регламент (ЕО) № 682/2007 относно вноса на разглеждания продукт от тези дружества,

         РЕШИ:
   Член 1
   Решение 2007/424/ЕО се отменя.
   Член 2
   Решението влиза в сила в деня след публикуването му в Официален вестник на Европейския съюз.

      Съставено в Брюксел на 19 август 2009 година.

            За Комисията

         Catherine ASHTON

            Член на Комисията

      (1)  ОВ L 56, 6.3.1996 г., стр. 1.

      (2)  ОВ L 159, 20.6.2007 г., стр. 14.

      (3)  ОВ L 260, 30.9.2008 г., стр. 1.

      (4)  ОВ L 159, 20.6.2007 г., стр. 42.

      (5)  ОВ C 237, 16.9.2008 г., стр. 18.

      (6)  Регламент (ЕО) № 847/2009 на Съвета (вж. стр. 1 от настоящия брой на Официален вестник).


title: Решение (ЕС) 2017/936 на Европейската централна банка от 23 май 2017 година за определяне на ръководителите на работни звена, които приемат делегирани решения относно надеждността и пригодността (ЕЦБ/2017/16)

text:
               1.6.2017

               BG

               Официален вестник на Европейския съюз

               L 141/26

         РЕШЕНИЕ (ЕС) 2017/936 НА ЕВРОПЕЙСКАТА ЦЕНТРАЛНА БАНКА
   от 23 май 2017 година
   за определяне на ръководителите на работни звена, които приемат делегирани решения относно надеждността и пригодността (ЕЦБ/2017/16)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз,
   като взе предвид Устава на Европейската система на централните банки и на Европейската централна банка, и по-специално член 11.6 от него,
   като взе предвид Решение (ЕС) 2017/933 на Европейската централна банка от 16 ноември 2016 г. относно общата рамка за делегиране на правомощия за вземане на решения по отношение на правните инструменти във връзка с надзорните задачи (ЕЦБ/2016/40) (1), и по-специално членове 4 и 5 от него,
   като взе предвид Решение (ЕС) 2017/935 на Европейската централна банка от 16 ноември 2016 г. за делегирането на правомощието за приемане на решения относно надеждността и пригодността и оценката на изискванията за надеждност и пригодност (ЕЦБ/2016/42) (2), и по-специално член 2 от него,
   като взе предвид Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (3), и по-специално член 10 от него,
   като има предвид, че:

               (1)

               Поради значителния брой решения, които Европейската централна банка (ЕЦБ) трябва да приемa за изпълнението на надзорните си задачи, беше създадена процедура за приемане на конкретни делегирани решения.

               (2)

               Решенията за делегиране пораждат действие след приемането на решение от Изпълнителния съвет, с което се определят един или повече ръководители на работни звена, които да вземат решения на основание решение за делегиране.

               (3)

               При определянето на ръководителите на работни звена Изпълнителният съвет следва да вземе предвид важността на решението за делегиране и броя на адресатите, до които трябва да бъдат изпратени делегираните решения.

               (4)

               Поискано е становището на председателя на Надзорния съвет по отношение на ръководителите на работни звена, на които следва да се делегира правомощието да приемат решения относно надеждността и пригодността,

         ПРИЕ НАСТОЯЩОТО РЕШЕНИЕ:
   Член 1
   Делегирани решения относно надеждността и пригодността
   Делегираните решение съгласно член 2 от Решение (ЕС) 2017/935 (ЕЦБ/2016/42) се приемат от заместник-генералния директор на генерална дирекция „Микропруденциален надзор IV“, който отговаря за решенията относно надеждността и пригодността, или, ако той не е на разположение, от ръководителя на отдел „Лицензиране“ и един от следните ръководители на работни звена:

               а)

               генералния директор на генерална дирекция „Микропруденциален надзор I“, ако надзорът върху съответното поднадзорно лице или група се осъществява от генерална дирекция „Микропруденциален надзор I“;

               б)

               генералния директор на генерална дирекция „Микропруденциален надзор II“, ако надзорът върху съответното поднадзорно лице или група се осъществява от генерална дирекция „Микропруденциален надзор II“; или

               в)

               ако генералният директор не е на разположение, от заместник-генералния директор.

         Член 2
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено във Франкфурт на Майн на 23 май 2017 година.

            Председател на ЕЦБ

         Mario DRAGHI

      (1)  Вж. страница 14 от настоящия брой на Официален вестник.

      (2)  Вж. страница 21 от настоящия брой на Официален вестник.

      (3)  ОВ L 80, 18.3.2004 г., стр. 33.


Важна правна забележка

|

52007BP0136(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция за реконструкция за 2005 финансова година (C6-0388/2006 - 2006/2155(DEC))

Официален вестник n° 074 E , 20/03/2008 стр. 0342 - 0343

		1.Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция за реконструкция за 2005 финансова година (C6-0388/2006 — 2006/2155(DEC))Европейският парламент,- като взе предвид окончателния годишен отчет на Европейската агенция за реконструкция за 2005 финансова година [1],- като взе предвид доклада на Сметната палата за окончателния годишен отчет на Европейската агенция за реконструкция за 2005 финансова година [2] заедно с отговора на Агенцията,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО и по-специално член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за реконструкция [4], и п о-специално — член 8 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално — член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по външни работи (A6-0116/2007),1. Освобождава от отговорност директора на Европейската агенция за реконструкция във връзка с изпълнението на бюджета на Агенцията за 2005 финансова година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за реконструкция, на Съвета, Комисията и Сметната палата, и да осигури публикуването им в Официален вестник на Европейския съюз (серия L).[1] ОВ С 266, 31.10.2006 г., стр. 7.[2] ОВ C 312,19.12.2006 г., стр. 18.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 306, 7.12.2000 г., стр.7. Регламент, последно изменен с Регламент на Комисията (ЕО) № 1756/2006 (ОВ L 332, 30.11.2006 г., стр. 18).[5] ОВ L 357, 31.12.2002 г., стр. 72.--------------------------------------------------


title: Решение (ОВППС) 2017/381 на Съвета от 3 март 2017 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна

text:
               4.3.2017

               BG

               Официален вестник на Европейския съюз

               L 58/34

         РЕШЕНИЕ (ОВППС) 2017/381 НА СЪВЕТА
   от 3 март 2017 година
   за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 5 март 2014 г. Съветът прие Решение 2014/119/ОВППС (1).

               (2)

               На 4 март 2016 г. Съветът удължи срока на прилагане на ограничителните мерки срещу 16 лица до 6 март 2017 г. (2).

               (3)

               Въз основа на преглед на ограничителните мерки, предвидени в Решение 2014/119/ОВППС, срокът на прилагане на тези ограничителни мерки следва да бъде удължен до 6 март 2018 г. Едно физическо лице следва да бъде заличено от списъка на лицата, образуванията и органите в приложението към Решение 2014/119/ОВППС.

               (4)

               Поради това Решение 2014/119/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2014/119/ОВППС се изменя, както следва:

               1)

               в член 5 втора алинея се заменя със следното:
               „Настоящото решение се прилага до 6 март 2018 г.“;

               2)

               приложението се изменя съгласно приложението към настоящото решение.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 3 март 2017 година.

            За Съвета

            Председател

         M. FARRUGIA

      (1)  Решение 2014/119/ОВППС на Съвета от 5 март 2014 г. относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 66, 6.3.2014 г., стр. 26).

      (2)  Решение (ОВППС) 2016/318 на Съвета от 4 март 2016 г. за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна (ОВ L 60, 5.3.2016 г., стр. 76).

      ПРИЛОЖЕНИЕ
      В приложението към Решение 2014/119/ОВППС се заличава вписването относно следното лице:

                  16.

                  Yuriy Volodymyrovych Ivanyushchenko


title: 2010/283/ЕС: Решение на Съвета от 19 януари 2010 година относно наличието на прекомерен дефицит в Белгия

text:
               21.5.2010

               BG

               Официален вестник на Европейския съюз

               L 125/34

         РЕШЕНИЕ НА СЪВЕТА
   от 19 януари 2010 година
   относно наличието на прекомерен дефицит в Белгия
   (2010/283/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 6 във връзка с член 126, параграф 13 и член 136 от него,
   като взе предвид предложението на Комисията,
   като взе предвид съображенията, представени от Белгия,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз държавите-членки трябва да избягват прекомерен бюджетен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост.

               (3)

               Процедурата при прекомерен дефицит (ППД) съгласно член 126 от Договора за функционирането на Европейския съюз, уточнена в Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (1) (който е част от Пакта за стабилност и растеж), предвижда вземане на решение за наличието на прекомерен дефицит. С Регламент (ЕО) № 1467/97 също така се установяват разпоредби за изпълнение на член 104 от Договора за създаване на Европейската общност, който стана член 126 от Договора за функционирането на Европейския съюз. Протоколът относно процедурата при прекомерен дефицит, приложен към Договора за функционирането на Европейския съюз, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се установяват подробни правила и определения за прилагането на разпоредбите на посочения протокол.

               (4)

               Реформата на Пакта за стабилност и растеж от 2005 г. имаше за цел да засили неговата ефективност и да заздрави икономическата му основа, както и да запази устойчивостта на публичните финанси в дългосрочен план. По-специално тя целеше да гарантира, че икономическият и бюджетният контекст са взети предвид изцяло на всеки етап от ППД. По този начин Пактът за стабилност и растеж осигурява рамката за подкрепа на държавните политики за бързо възстановяване на стабилното състояние на бюджета, като се отчита икономическата ситуация.

               (5)

               В член 104, параграф 5 от Договора за създаване на Европейската общност, който стана член 126, параграф 5 от Договора за функционирането на Европейския съюз, се изисква Комисията да изпрати становище до Съвета, ако счита, че в дадена държава-членка съществува или може да възникне прекомерен дефицит. Като взе предвид доклада си в съответствие с член 104, параграф 3 от Договора за създаване на Европейската общност, който стана член 126, параграф 3 от Договора за функционирането на Европейския съюз, и становището на Икономическия и финансов комитет в съответствие с член 104, параграф 4 от Договора за създаване на Европейската общност, който стана член 126, параграф 4 от Договора за функционирането на Европейския съюз, Комисията заключи, че в Белгия съществува прекомерен дефицит. Следователно на 11 ноември 2009 г. Комисията изпрати становище до Съвета по отношение на Белгия (3).

               (6)

               В член 126, параграф 6 от Договора за функционирането на Европейския съюз се предвижда, че Съветът следва да разгледа всички съображения, които заинтересованата държава-членка може да желае да представи, преди да реши след цялостна оценка дали съществува прекомерен дефицит. В случая с Белгия цялостната оценка води до заключенията, посочени в настоящото решение.

               (7)

               Според данните, предоставени от белгийските органи през октомври 2009 г., се планира дефицитът по консолидирания държавен бюджет на Белгия да достигне 5,9 % от БВП през 2009 г., като по този начин превишава значително референтната стойност от 3 % от БВП. Планираното превишение на референтната стойност се определя като извънредно по смисъла на Договора и на Пакта за стабилност и растеж. По-специално то се дължи и на драстичен икономически спад по смисъла на Договора и на Пакта за стабилност и растеж. Според прогнозата на службите на Комисията от есента на 2009 г. се очаква спад на БВП с 2,9 % през 2009 г. и нарастване с 0,6 % през 2010 г. Освен това въз основа на прогнозите от есента на 2009 г. очакваното превишение на референтната стойност не може да се счита за временно, тъй като се очаква стабилизиране на дефицита на 5,8 % от БВП през 2010 и 2011 г., като се имат предвид вече достатъчно подробно посочените мерки за консолидация. Залегналият в Договора критерий за дефицита не е изпълнен.

               (8)

               Консолидираният брутен държавен дълг е спадал непрекъснато в периода 1993—2007 г. — от 134 до 84 % от БВП. През 2008 г. операциите за стабилизиране на финансовия сектор доведоха до увеличение на съотношението на дълга към БВП до почти 90 %. Следователно съотношението е останало доста над референтната стойност от 60 %. Съгласно данните, съобщени от белгийските органи през октомври 2009 г., консолидираният брутен държавен дълг се очаква да бъде 97,6 % от БВП през 2009 г. Прогнозите на службите на Комисията от есента на 2009 г. сочат увеличение на съотношението на дълга към БВП до около 97 % през 2009 г., 101 % през 2010 г. и 104 % през 2011 г. Не може да се счита, че съотношението на дълга към БВП намалява в достатъчна степен и се приближава към референтната стойност със задоволителни темпове по смисъла на Договора и Пакта за стабилност и растеж. Заложеният в Договора критерий за дълга не е изпълнен.

               (9)

               Съгласно член 2, параграф 4 от Регламент (ЕО) № 1467/97 „значимите фактори“ могат да бъдат взети предвид при етапите, водещи до вземане на решение на Съвета за наличието на прекомерен дефицит в съответствие с член 126, параграф 6 от Договора за функционирането на Европейския съюз, само ако е изпълнено двойното условие — дефицитът да бъде близо до референтната стойност и превишението на референтната стойност да е временно. В случая с Белгия двойното условие не е изпълнено. Следователно значимите фактори не са взети предвид при етапите, водещи до настоящото решение,

         ПРИЕ НАСТОЯЩОТО РЕШЕНИЕ:
   Член 1
   От цялостната оценка следва, че в Белгия съществува прекомерен дефицит.
   Член 2
   Адресат на настоящото решение е Кралство Белгия.

      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 209, 2.8.1997 г., стр. 6.

      (2)  ОВ L 145, 10.6.2009 г., стp. 1.

      (3)  Всички документи, свързани с ППД за Белгия, се намират на следния уебсайт: http://ec.europa.eu/economy_finance/netstartsearch/pdfsearch/pdf.cfm?mode=_m2


title: Решение на Съвета от 21 февруари 2005 година относно подписване и временно прилагане на Споразумението под формата на размяна на писма между Европейската общност и Украйна относно удължаване и изменение на Споразумението между Европейската общност и Украйна за търговия с текстилни продукти

text:
Важна правна забележка

|

32005D0196

Официален вестник n° L 065 , 11/03/2005 стр. 0025 - 0025 Официален вестник n° L 159 , 13/06/2006 стр. 0182 - 0182

		20050221Решение на Съветаот 21 февруари 2005 годинаотносно подписване и временно прилагане на Споразумението под формата на размяна на писма между Европейската общност и Украйна относно удължаване и изменение на Споразумението между Европейската общност и Украйна за търговия с текстилни продукти(2005/196/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Комисията е договорила от името на Общността Споразумение под формата на размяна на писма между Европейската общност и Украйна относно удължаването и изменението на Споразуменията за търговия с текстилни продукти с Украйна.(2) При условие, че бъде сключено на по-късна дата, Споразумението следва да бъде подписано от името на Общността.(3) Необходимо е настоящото споразумение да се прилага временно от 1 януари 2005 г. до завършването на съответната процедура за неговото сключване при условията на реципрочност,РЕШИ:Член 1При условие, че бъде сключено на по-късна дата, оправомощава председателя на Съвета да посочи лице/лица, упълномощено/и да подпише/ат Споразумението под формата на размяна на писма между Европейската общност и Украйна за търговия с текстилни продукти относно удължаването и изменението на Споразумението между Европейската общност и Украйна за търговия с текстилни продукти от името на Общността.Член 2При условията на реципрочност Споразумението под формата на размяна на писма, посочено в член 1, се прилага временно от 1 януари 2005 г. до окончателното изпълнение на процедурата, необходима за неговото сключване.Текстът на споразумението е приложен към настоящото решение.Член 3Комисията може, в съответствие с процедурата, предвидена в член 17 от Регламент (ЕИО) № 3030/93 на Съвета от 12 октомври 1993 г. относно общите правила за внос на определени текстилни продукти от трети държави [1], да приеме мерките, предвидени в точка 6 от размяната на писма, подписана на 19 декември 2000 г. [2], свързани с възстановяване на квотния режим от 2000 г. в случай на неприлагане от страна на Украйна на тарифните ставки, описани в параграф 1.5 от размяната на писма, посочена в член 1 от настоящото решение.Съставено в Брюксел на 21 февруари 2005 година.За СъветаПредседателJ. Asselborn[1] ОВ L 275, 8.11.1993 г., стр. 1.Регламент, последно изменен с Регламент (ЕО) № 2200/2004 (ОВ L 374, 22.12.2004 г., стр. 1).[2] ОВ L 16, 18.1.2001 г., стр. 3.--------------------------------------------------


Важна правна забележка

|

32008D0143

2008/143/ЕО: Решение на Съвета от 28 януари 2008 година относно сключването на Споразумение за морски транспорт между Европейската общност и нейните държави-членки, от една страна, и правителството на Китайската народна република, от друга страна

Официален вестник n° L 046 , 21/02/2008 стр. 0023 - 0024

		Решение на Съветаот 28 януари 2008 годинаотносно сключването на Споразумение за морски транспорт между Европейската общност и нейните държави-членки, от една страна, и правителството на Китайската народна република, от друга страна(2008/143/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2 от него във връзка с член 300, параграф 2, първа алинея, първо изречение и параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) На 12 февруари 1998 г. Съветът упълномощи Комисията да започне преговори за споразумение за морски транспорт между Европейската общност и нейните държави-членки, от една страна, и правителството на Китайската народна република, от друга страна (наричано по-долу "споразумението"), и за тази цел определи указания за водене на преговорите.(2) Тези преговори приключиха успешно и споразумението беше парафирано от Комисията на 12 декември 2001 г.(3) Споразумението беше подписано в Брюксел на 6 декември 2002 г., без да се засяга необходимостта от последващото му сключване.(4) На 5 септември 2005 г. в Пекин беше подписан протокол за изменение на споразумението, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.(5) В съответствие с член 6, параграф 2 от Акта за присъединяване от 2005 г. България и Румъния ще се присъединят към споразумението с протокол между Съвета и Китайската народна република.(6) Необходимите конституционни и институционални процедури са изпълнени и следователно споразумението следва да бъде одобрено,РЕШИ:Член 1Споразумението за морски транспорт между Европейската общност и нейните държави-членки, от една страна, и правителството на Китайската народна република, от друга страна, се одобрява от името на Общността.Текстът на споразумението [2] е приложен към настоящото решение.Член 2Председателят на Съвета извършва от името на Европейската общност и нейните държави-членки нотификацията, предвидена в член 15, параграф 2 от споразумението.Съставено в Брюксел на 28 януари 2008 година.За СъветаПредседателD. Rupel[1] Становище от 2 септември 2003 г. (ОВ C 76 E, 25.3.2004 г., стр. 102).[2] Вариантът на споразумението на български език ще бъде публикуван в Официален вестник на по-късна дата.--------------------------------------------------


title: Решение (ЕС) 2017/1565 на Европейския парламент и на Съвета от 13 септември 2017 година за предоставяне на макрофинансова помощ на Република Молдова

text:
               20.9.2017

               BG

               Официален вестник на Европейския съюз

               L 242/14

         РЕШЕНИЕ (ЕС) 2017/1565 НА ЕВРОПЕЙСКИЯ ПАРЛАМЕНТ И НА СЪВЕТА
   от 13 септември 2017 година
   за предоставяне на макрофинансова помощ на Република Молдова
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 212, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:

               (1)

               Отношенията между Европейския съюз (наричан по-долу „Съюзът“) и Република Молдова продължават да се развиват в рамките на Европейската политика за съседство (ЕПС) и Източното партньорство. Република Молдова се присъедини към Източното партньорство през 2009 г., след което бяха проведени преговори за споразумение за асоцииране между Съюза и Република Молдова. Това споразумение (2) (наричано по-долу „Споразумението за асоцииране“), което включва постепенното въвеждане на задълбочена и всеобхватна зона за свободна търговия (ЗВЗСТ), бе подписано на 27 юни 2014 г. и влезе в сила на 1 юли 2016 г.

               (2)

               Икономиката на Република Молдова бе сериозно засегната от политическата нестабилност, настъпила в периода между изборите от ноември 2014 г. и януари 2016 г., както и от скандала с банкови измами, слабата икономическа активност в региона и забраните за внос, наложени от Русия. Тази ситуация доведе до рецесия, растящ търговски дефицит и значително намаляване на валутните резерви през последната година.

               (3)

               В началото на 2016 г., след назначаването на ново правителство и нов управител на Националната банка на Молдова, органите показаха подновена решимост да осъществят напредък по необходимите политически реформи и да се справят с предизвикателствата пред управлението на страната във финансовия сектор и пред управлението на публичните финанси.

               (4)

               Вследствие на заключенията на Съвета по външни работи от 15 февруари 2016 г. в подкрепа на новата посока на реформи между Съюза и Република Молдова бе постигнато споразумение за пътна карта с приоритетни реформи. Налице е значителен напредък, постигнат от Република Молдова по изпълнението на пътната карта.

               (5)

               В контекста на политическия преход и икономическите трудности органите на Република Молдова и Международният валутен фонд (МВФ) договориха през юли 2016 г. тригодишно споразумение за разширен кредитен инструмент и разширен фонд за финансиране (РКИ/РФФ) в размер на 178,7 милиона щатски долара. Изпълнителният съвет на МВФ одобри посоченото споразумение на 7 ноември 2016 г. Съгласно програмата на МВФ се очаква органите на Република Молдова да постигнат бързо подобрение в управлението и надзора на финансовия сектор, да подсилят политиките за осигуряването на макроикономическа и финансова стабилност и да стимулират устойчив и приобщаващ растеж.

               (6)

               През август 2015 г., с оглед на влошаващите се икономическа ситуация и перспективи, Република Молдова поиска допълнителна макрофинансова помощ от Съюза и повтори това искане през март 2016 г.

               (7)

               Индикативното разпределение на средствата от Съюза за Република Молдова в рамките на Европейския инструмент за съседство (ЕИС) възлиза на 610—746 милиона евро, като в тях са включени бюджетна подкрепа и техническа помощ. Плащанията за бюджетна подкрепа от Съюза обаче бяха спрени в началото на 2015 г. и възобновяването им зависи от одобряването на нова програма на МВФ и изпълнението на всички условия за бюджетна подкрепа.

               (8)

               Като се има предвид, че Република Молдова е държава, участваща в ЕПС, следва да се счита, че тя отговаря на условията за получаване на макрофинансова помощ от Съюза.

               (9)

               Макрофинансовата помощ от Съюза следва да представлява извънреден финансов инструмент на необвързана и нецелева подкрепа за платежния баланс, предназначена за покриване на непосредствените нужди на бенефициера от външно финансиране, и тя следва да бъде в основата на прилагането на програма в областта на политиката, съдържаща строги незабавни мерки за икономически корекции и структурни реформи, насочени към подобряване на състоянието на платежния баланс в краткосрочен план.

               (10)

               Предвид факта, че в платежния баланс на Република Молдова все още се наблюдава значителен остатъчен недостиг на външно финансиране, който надвишава средствата, предоставени от МВФ и други многостранни институции, се счита, че при настоящите извънредни обстоятелства предвидената за Република Молдова макрофинансова помощ от Съюза представлява подходящ отговор на искането на Република Молдова за подпомагане за икономическата стабилизация във връзка с програмата на МВФ. Макрофинансовата помощ от Съюза би подпомогнала икономическата стабилизация и програмата за структурни реформи на Република Молдова, като допълни средствата, предоставени в рамките на финансовото споразумение с МВФ.

               (11)

               Макрофинансовата помощ от Съюза следва да бъде насочена към подпомагане на възстановяването на устойчиво външно финансиране за Република Молдова, като допринася за по-голямата политическа и макроикономическа стабилност на страната, укрепване на икономическото и финансовото управление, включително чрез задълбочено, ориентирано към резултати разследване на банковите измами, добро управление в областта на енергетиката и политическата независимост на съдебната власт.

               (12)

               Очаква се макрофинансовата помощ от Съюза да върви успоредно с извършването на плащанията по операциите за бюджетна подкрепа по ЕИС.

               (13)

               Размерът на макрофинансовата помощ от Съюза се определя въз основа на пълна количествена оценка на остатъчните нужди на Република Молдова от външно финансиране и е съобразен с капацитета на страната да се финансира със собствени средства, и по-специално от международните резерви, с които разполага. Макрофинансовата помощ от Съюза следва да допълва програмите и средствата, предоставяни от МВФ и Световната банка. При определянето на размера на помощта се отчитат също очакваният финансов принос от многостранни донори и необходимостта да се осигури справедливо разпределение на тежестта между Съюза и други донори, както и предварително съществуващото разпределение на другите инструменти на Съюза за външно финансиране в Република Молдова и добавената стойност на цялостното участие на Съюза.

               (14)

               Като се имат предвид остатъчните нужди на Република Молдова от външно финансиране, нивото на икономическо развитие, измерено чрез съотношенията „доход на глава от населението“ и „процент на бедност“, капацитетът ѝ да се финансира със собствени средства, и по-конкретно международните резерви, с които разполага, и оценката на способността ѝ да изплати дълга въз основа на анализ на устойчивостта на дълга, част от помощта следва да се предоставя под формата на безвъзмездни средства.

               (15)

               Комисията следва да гарантира, че макрофинансовата помощ от Съюза съответства в правно отношение и по същество на основните принципи и целите на различните области на външната дейност, на мерките, предприети по отношение на тези области, и на други съответни политики на Съюза.

               (16)

               Макрофинансовата помощ от Съюза следва да подкрепи външната политика на Съюза по отношение на Република Молдова. Службите на Комисията и Европейската служба за външна дейност (ЕСВД) следва да работят в тясно сътрудничество през цялото времетраене на операцията за макрофинансова помощ, за да координират външната политика на Съюза и да гарантират нейната последователност.

               (17)

               Макрофинансовата помощ от Съюза следва да подкрепя ангажимента на Република Молдова към ценностите, които споделя със Съюза, включително демокрация, правова държава, добро управление, отчетна, прозрачна и основана на качеството на работа публична администрация, независима съдебна власт, зачитане на правата на човека, свобода, независимост и плурализъм на медиите, устойчиво развитие и намаляване на бедността, както и нейната ангажираност по отношение на принципите за отворена и справедлива търговия, основана на правила.

               (18)

               Зачитането от страна на Република Молдова на ефективни демократични механизми, включително многопартийна парламентарна система, и на принципите на правовата държава, и осигуряването на гаранции за зачитането на правата на човека са предпоставка за предоставянето на макрофинансовата помощ от Съюза и за отпускането на всеки от трите транша. Освен това конкретните цели на макрофинансовата помощ от Съюза следва да подобрят ефикасността, прозрачността и отчетността на системите за управление на публичните финанси, да гарантират ефективна борба с корупцията и изпирането на пари, да укрепят управлението и надзора върху финансовия и банковия сектор в Република Молдова, да подобрят управлението на сектора на енергетиката и да насърчат структурните реформи, насочени към подпомагането на устойчив и приобщаващ растеж, създаването на работни места, добър бизнес климат и фискална консолидация. Макрофинансовата помощ за Република Молдова от страна на Съюза следва да включва също така мерки в подкрепа на прилагането на Споразумението за асоцииране, включително ЗВЗСТ. С цел да се осигури правилна оценка на специфичните цели е необходимо те да бъдат формулирани по проверим и измерим начин. Комисията и ЕСВД следва редовно да наблюдават спазването на предпоставките и напредъка в постигането на тези цели. Ако предпоставките и целите не са изпълнени или ако целите и принципите на Споразумението за асоцииране като цяло се пренебрегват, Комисията следва да спре или отмени изплащането на макрофинансовата помощ от Съюза.

               (19)

               С оглед осигуряване на ефикасна защита на финансовите интереси на Съюза, свързани с макрофинансовата помощ от Съюза, Република Молдова следва да приложи подходящи мерки относно предотвратяването и борбата с измамите, корупцията и всякакви други нередности във връзка с помощта. Република Молдова следва редовно да информира Комисията относно усвояването на макрофинансовата помощ въз основа на пълно оповестяване на информация и строго придържане към финансовите правила на Съюза. Освен това следва да се предвиди извършването на проверки от страна на Комисията и одити от страна на Европейската сметна палата.

               (20)

               Отпускането на макрофинансовата помощ от Съюза не засяга правомощията на Европейския парламент и на Съвета (като бюджетни органи).

               (21)

               Размерите на макрофинансовата помощ, отпусната под формата на безвъзмездни средства, и размерите на провизиите, необходими за макрофинансовата помощ под формата на заеми, следва да съответстват на бюджетните кредити, предвидени в многогодишната финансова рамка.

               (22)

               Макрофинансовата помощ от страна на Съюза следва да бъде управлявана от Комисията. За да се гарантира, че Европейският парламент и Съветът могат да следят за изпълнението на настоящото решение, Комисията следва редовно да ги информира за промените, свързани с помощта, и да им предоставя съответните документи.

               (23)

               За да се гарантират еднакви условия за изпълнение на настоящото решение, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с разпоредбите на Регламент (ЕС) № 182/2011 на Европейския парламент и на Съвета (3).

               (24)

               Макрофинансовата помощ от Съюза следва да бъде обвързана с условия, които ще бъдат определени в Меморандума за разбирателство. Тези условия следва да бъдат свързани с отпускането на всеки от трите транша. За да се гарантират еднакви условия на изпълнение, както и за по-голяма ефикасност, на Комисията следва да бъде предоставено правомощието да договори такива условия с органите на Република Молдова под надзора на комитета на представителите на държавите членки в съответствие с Регламент (ЕС) № 182/2011. Съгласно същия регламент процедурата по консултиране следва по принцип да се прилага за всички случаи с изключение на предвидените в регламента. Като се има предвид потенциално значителното въздействие на помощ, чийто размер надхвърля 90 милиона евро, е целесъобразно за операциите над този праг да се използва процедурата по разглеждане. Предвид размера на макрофинансовата помощ от Съюза за Република Молдова процедурата по разглеждане следва да се прилага за приемането на Меморандума за разбирателство и за намаляване, спиране или отмяна на помощта,

         ПРИЕХА НАСТОЯЩОТО РЕШЕНИЕ:
   Член 1
   1.   Съюзът предоставя макрофинансова помощ в максимален размер от 100 милиона евро за Република Молдова (наричана по-долу „макрофинансовата помощ от Съюза“) с цел подпомагане на икономическото стабилизиране на Република Молдова и провеждането на съществени реформи. От тази максимална сума до 60 милиона евро се предоставят под формата на заеми и до 40 милиона евро — под формата на безвъзмездни средства. Отпускането на макрофинансовата помощ от Съюза зависи от одобрението на бюджета на Съюза за съответната година от страна на Европейския парламент и на Съвета. Помощта се отпуска за покриване на нуждите на платежния баланс на Република Молдова, определени в програмата на МВФ.
   2.   За финансирането на частта от макрофинансовата помощ от Съюза, която е под формата на заеми, на Комисията се предоставя правомощието, от името на Съюза, да заема необходимите средства от капиталовите пазари или от финансовите институции и да ги предоставя като заем на Република Молдова. Максималният среднопретеглен матуритет на заемите не надхвърля 15 години.
   3.   Отпускането на макрофинансовата помощ от Съюза се управлява от Комисията в съответствие със споразуменията или договореностите, постигнати между МВФ и Република Молдова, и с основните принципи и цели на икономическите реформи, заложени в Споразумението за асоцииране, включително ЗВЗСТ, договорено в рамките на ЕПС.
   Комисията информира редовно Европейския парламент и Съвета за промените във връзка с макрофинансовата помощ от Съюза, включително за изплащането на помощта, и им предоставя своевременно съответните документи.
   4.   Макрофинансовата помощ от Съюза се предоставя за срок от две години и половина, считано от първия ден след влизането в сила на Меморандума за разбирателство, посочен в член 3, параграф 1.
   5.   Ако финансовите нужди на Република Молдова намалеят съществено през срока на отпускане на макрофинансовата помощ от Съюза в сравнение с първоначалните прогнози, Комисията намалява размера на помощта, спира я или я отменя, като действа в съответствие с процедурата по разглеждане, посочена в член 7, параграф 2.
   Член 2
   1.   Зачитането от страна на Република Молдова на ефективни демократични механизми, включително многопартийна парламентарна система, и на принципите на правова държава и осигуряването на гаранции за зачитането на правата на човека са предпоставка за предоставянето на макрофинансовата помощ от Съюза.
   2.   През целия цикъл на макрофинансовата помощ от Съюза Комисията и ЕСВД следят за изпълнението на предпоставката, предвидена в параграф 1.
   3.   Параграфи 1 и 2 от настоящия член се прилагат в съответствие с Решение 2010/427/ЕС на Съвета (4).
   Член 3
   1.   В съответствие с процедурата по разглеждане, посочена в член 7, параграф 2, Комисията договаря с органите на Република Молдова ясно определени условия на икономическата политика и финансови условия, като се обръща особено внимание на структурните реформи и стабилните публични финанси, от които да зависи макрофинансовата помощ от Съюза и които се установяват в меморандум за разбирателство (наричан по-долу „Меморандумът за разбирателство“), съдържащ график за изпълнение на тези условия. Условията на икономическата политика и финансовите условия, определени в Меморандума за разбирателство, съответстват на споразуменията или договореностите, посочени в член 1, параграф 3, включително на програмите за макроикономически корекции и структурни реформи, изпълнявани от Република Молдова с подкрепата на МВФ.
   2.   С посочените в параграф 1 условия се цели по-специално повишаване на ефикасността, прозрачността и отчетността на системите за управление на публичните финанси в Република Молдова, включително по отношение на използването на макрофинансовата помощ от Съюза. Напредъкът по отношение на взаимното отваряне на пазара, развиването на справедлива търговия, основана на правила, и другите приоритети в рамките на външната политика на Съюза също се вземат надлежно предвид при определянето на мерките на политиката. Комисията редовно следи постигнатия при осъществяването на тези цели напредък.
   3.   Подробните финансови параметри на макрофинансовата помощ от Съюза се определят в споразумение за заем и в споразумение за безвъзмездна помощ, които предстои да бъдат сключени между Комисията и органите на Република Молдова.
   4.   Комисията редовно проверява дали продължават да са изпълнени условията в член 4, параграф 3, включително дали икономическите политики на Република Молдова са в съответствие с целите на макрофинансовата помощ от Съюза. В този процес Комисията си сътрудничи тясно с МВФ и Световната банка, а когато е необходимо — и с Европейския парламент и Съвета.
   Член 4
   1.   В съответствие с условията, посочени в параграф 3, Комисията предоставя макрофинансовата помощ от Съюза на три транша, всеки от които се състои от заем и безвъзмездни средства. Размерът на всеки транш се определя в Меморандума за разбирателство.
   2.   Сумите на предоставената под формата на заем макрофинансова помощ се отпускат, когато това е необходимо, в съответствие с Регламент (ЕО, Евратом) № 480/2009 на Съвета (5).
   3.   Комисията взема решение за отпускането на траншовете, при условие че са спазени всички условия по-долу:

               а)

               предпоставката, предвидена в член 2;

               б)

               постигането на задоволителни резултати при изпълнението на програма на политиката, съдържаща строги мерки за корекции и структурни реформи, подкрепяни от договореност за кредитиране с МВФ като непредпазна мярка; и

               в)

               задоволителното изпълнение на икономическата политика и на финансовите условия, договорени в Меморандума за разбирателство.

         4.   Отпускането на втория транш по принцип се извършва не по-рано от три месеца след отпускането на първия транш. Отпускането на третия транш по принцип се извършва не по-рано от три месеца след отпускането на втория транш.
   5.   Ако условията, посочени в параграф 3, не са изпълнени, Комисията спира или отменя изплащането на макрофинансовата помощ от Съюза. В такъв случай тя информира Европейския парламент и Съвета за причините за това спиране или отмяна.
   6.   Макрофинансовата помощ от Съюза се изплаща на Националната банка на Република Молдова. В зависимост от разпоредбите, които предстои да бъдат съгласувани в Меморандума за разбирателство, включително потвърждение на остатъчните нужди от бюджетно финансиране, средствата от Съюза може да бъдат преведени на Министерството на финансите на Република Молдова като краен получател.
   Член 5
   1.   Операциите по получаване и отпускане на заем, свързани с частта от макрофинансовата помощ от Съюза, която е под формата на заем, се извършват в евро, с един и същ вальор и не могат да ангажират Съюза в преобразуване на падежи, нито да го излагат на валутни или лихвени рискове или на други търговски рискове.
   2.   Ако обстоятелствата позволяват и при искане от Република Молдова, Комисията може да предприеме необходимите стъпки, за да гарантира, че в условията на заема е включена клауза за предсрочното му погасяване, придружена от съответна клауза в условията на операциите по получаване на заем.
   3.   Ако обстоятелствата позволяват подобряване на лихвения процент по заема и по искане на Република Молдова, Комисията може да реши да рефинансира изцяло или отчасти първоначалните заеми или да преструктурира съответните финансови условия. Операциите по рефинансиране или преструктуриране се извършват в съответствие с параграфи 1 и 4 и не трябва да водят до удължаване на матуритета на съответните заеми или до увеличаване на неизплатената главница към датата на рефинансиране или преструктуриране.
   4.   Всички разходи на Съюза, свързани с операциите по получаване и предоставяне на заем съгласно настоящото решение, се поемат от Република Молдова.
   5.   Комисията информира Европейския парламент и Съвета за развитието на операциите, посочени в параграфи 2 и 3.
   Член 6
   1.   Макрофинансовата помощ от Съюза се усвоява в съответствие с Регламент (ЕС, Евратом) № 966/2012 на Европейския парламент и на Съвета (6) и Делегиран регламент (ЕС) № 1268/2012 на Комисията (7).
   2.   Усвояването на макрофинансовата помощ от Съюза се извършва чрез пряко управление.
   3.   Споразумението за заем и споразумението за безвъзмездна помощ, подлежащи на съгласуване с органите на Република Молдова, съдържат разпоредби, които:

               а)

               гарантират, че Република Молдова извършва редовни проверки за правилното използване на финансирането от бюджета на Съюза, предприема съответните мерки за предотвратяване на нередности и измами и ако е необходимо, предприема правни действия за възстановяването на средствата, предоставени съгласно настоящото решение, които са били незаконно присвоени;

               б)

               осигуряват защитата на финансовите интереси на Съюза, по-специално като се предвиждат конкретни мерки във връзка с предотвратяването и борбата с измамите, корупцията и всички други нередности, засягащи макрофинансовата помощ от Съюза, в съответствие с Регламент (ЕО, Евратом) № 2988/95 на Съвета (8), Регламент (Евратом, ЕО) № 2185/96 на Съвета (9) и Регламент (ЕС, Евратом) № 883/2013 на Европейския парламент и на Съвета (10);

               в)

               оправомощават изрично Комисията, включително Европейската служба за борба с измамите или нейните представители, да провеждат проверки, включително проверки и инспекции на място;

               г)

               оправомощават изрично Комисията и Сметната палата да правят одити в периода на предоставяне на макрофинансовата помощ от Съюза и след него, включително одити на документи и одити на място, напр. оперативни оценки;

               д)

               гарантират, че Съюзът има право да изиска заемът да бъде погасен предсрочно и/или безвъзмездните средства да му бъдат изцяло възстановени, когато е установено, че във връзка с управлението на макрофинансовата помощ от Съюза Република Молдова е участвала в измама или корупция, или друга незаконна дейност, която вреди на финансовите интереси на Съюза.

         4.   Преди усвояването на макрофинансовата помощ от Съюза Комисията преценява в рамките на оперативна оценка надеждността на финансовата уредба на Република Молдова, административните процедури и механизмите за вътрешен и външен контрол, които са от значение за помощта.
   Член 7
   1.   Комисията се подпомага от комитет. Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 5 от Регламент (ЕС) № 182/2011.
   Член 8
   1.   До 30 юни всяка година Комисията представя на Европейския парламент и на Съвета доклад относно изпълнението на настоящото решение през предходната година, включващ оценка на изпълнението. В този доклад:

               а)

               се разглежда напредъкът по отношение на усвояването на макрофинансовата помощ от Съюза;

               б)

               се прави оценка на икономическото състояние и на перспективите пред Република Молдова, както и на напредъка при изпълнението на политическите мерки, посочени в член 3, параграф 1;

               в)

               се посочва връзката между условията на икономическата политика, определени в Меморандума за разбирателство, текущите икономически и бюджетни показатели на Република Молдова и решенията на Комисията за отпускане на траншовете по макрофинансовата помощ от Съюза.

         2.   Не по-късно от две години след изтичането на срока за предоставяне на помощта, посочен в член 1, параграф 4, Комисията представя пред Европейския парламент и на Съвета доклад за последваща оценка на резултатите и ефикасността на предоставената макрофинансова помощ от Съюза и на степента, до която тя е допринесла за постигане на целите на помощта.
   Член 9
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Страсбург на 13 септември 2017 година.

            За Европейския парламент

            Председател

         A. TAJANI

            За Съвета

            Председател

         M. MAASIKAS

      (1)  Становище на Европейския парламент от 4 юли 2017 г. (все още непубликувано в Официален вестник) и решение на Съвета от 17 юли 2017 г.

      (2)  Споразумение за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (ОВ L 260, 30.8.2014 г., стр. 4).

      (3)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

      (4)  Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (ОВ L 201, 3.8.2010 г., стр. 30).

      (5)  Регламент (ЕО, Евратом) № 480/2009 на Съвета от 25 май 2009 г. относно създаване на Гаранционен фонд за външни дейности (ОВ L 145, 10.6.2009 г., стр. 10).

      (6)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета ОВ L 298, 26.10.2012 г., стр. 1.

      (7)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (8)  Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).

      (9)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      (10)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

      Съвместно изявление на Европейския парламент, Съвета и Комисията
      В контекста на инициативите, свързани с промените на избирателната система в Република Молдова, Европейският парламент, Съветът и Комисията подчертават, че предварително условие за предоставяне на макрофинансова помощ е държавата бенефициер да съблюдава ефективни демократични механизми, включително многопартийна парламентарна система и принципите на правовата държава, както и да гарантира спазването на правата на човека. Комисията и Европейската служба за външна дейност ще наблюдават изпълнението на това предварително условие през целия период на действие на макрофинансовата помощ и във връзка с това ще отделят огромно внимание на отчитането от страна на властите в Република Молдова на препоръките на съответните международни партньори (по-специално Венецианската комисия и ОССЕ/БДИПЧ).


title: Pешение на Cъвета от 27 май 2004 година относно Европейската столица на културата за 2007 г.

text:
Важна правна забележка

|

32004D0654

Официален вестник n° L 299 , 24/09/2004 стр. 0019 - 0019 Официален вестник n° L 142 , 30/05/2006 стр. 0272 - 0272

		20040527Pешение на Cъветаот 27 май 2004 годинаотносно Европейската столица на културата за 2007 г.(2004/654/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение № 1419/1999/ЕО на Европейския парламент и на Съвета от 25 май 1999 г. за установяване на действията на Общността за събитието "Европейска столица на културата" за годините от 2005 до 2019 [1], и по-специално член 2, параграф 3 и член 4 от него,като взе предвид доклада на Селекционния комитет от април 2004 г., предоставен на Комисията, Европейския парламент и Съвета в съответствие с член 2, параграф 2 от Решение № 1419/1999/ЕО,като взе предвид препоръката на Комисията от 30 април 2004 г.,РЕШИ:Член 1Люксембург се определя за европейска столица на културата 2007 в съответствие с член 2, параграф 1 от Решение № 1419/1999/ЕО.Член 2Сибиу се определя за европейска столица на културата 2007 в съответствие с член 4 от Решение № 1419/1999/ЕО.Член 3Определените два града вземат всички необходими мерки да осигурят ефективното прилагане на членове 1 член 5 от Решение № 1419/1999/ЕО.Съставено в Брюксел на 27 май 2004 година.За СъветаПредседателJ. O'Donoghue[1] ОВ L 166, 1.7.1999 г., стр. 1.--------------------------------------------------


title: 2012/475/ЕС: Решение на Европейската централна банка от 2 август 2012 година за отмяна на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения (ЕЦБ/2012/17)

text:
               15.8.2012

               BG

               Официален вестник на Европейския съюз

               L 218/19

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 2 август 2012 година
   за отмяна на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения
   (ЕЦБ/2012/17)
   (2012/475/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18 и член 34.1, второ тире от него,
   като има предвид, че:

               (1)

               Решение ЕЦБ/2011/25 от 14 декември 2011 г. относно допълнителни временни мерки по отношение на операции по рефинансиране на Евросистемата и допустимост на обезпечения (1) следва да се замени с Насоки ЕЦБ/2012/18 от 2 август 2012 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (2), за да могат националните централни банки да въведат допълнителните мерки за засилена кредитна подкрепа в договорната и регулаторна рамка, приложима към контрагентите им.

               (2)

               Решение ЕЦБ/2011/25 следва да се отмени,

         ПРИЕ НАСТОЯЩОТО РЕШЕНИЕ:
   Член 1
   Отмяна на Решение ЕЦБ/2011/25
   1.   Решение ЕЦБ/2011/25 се отменя считано от 14 септември 2012 г.
   2.   Препращанията към отмененото решение се тълкуват като препращания към Насоки ЕЦБ/2012/18.
   Член 2
   Влизане в сила
   Настоящото решение влиза в сила два дни след приемането му.

      Съставено във Франкфурт на Майн на 2 август 2012 година.

            Председател на ЕЦБ

         Mario DRAGHI

      (1)  ОВ L 341, 22.12.2011 г., стр. 65.

      (2)  Вж. страница 20 от настоящия брой на Официален вестник.